**Gazdasági, Műszaki, Jogi, Környezetvédelmi Bizottság Elnök-helyettese**

**ELŐTERJESZTÉS**

Kisbér Város Önkormányzat Képviselő-testülete

**2024. április 11-ei** ülésére

Tárgy: ingatlanfelajánlás – 1791/1 hrsz.

**Tisztelt Képviselő-testület!**

A településrendezési terv a Kishomok utca folytatásaként jelöl a Szent Imre utcával párhuzamosan egy utat, mely egy része piros szabályozási vonallal jelölt, a további szakaszon pedig beépítési tilalom van a helyére feljelölve. Ez a fejlesztési elképzelés érinti a Reparo Kft. tulajdonában lévő kisbéri 1791 hrsz. alatti ingatlant is.

A kft. ügyvezetője, Andrási Tamás a mellékelt levelet küldte, melyben felajánlja a megosztással létrejövő 1791/1 hrsz. alatti ingatlant (rendezési terven piros vonallal jelölt terület, mely a későbbi út része lenne) az önkormányzatnak. A telekalakítási eljárás lefolytatásra került, a telekalakítási engedélyt a Komárom-Esztergom Vármegyei Kormányhivatal Földhivatali Főosztály, Földhivatali Osztály 2. megadta. A bejegyzést a tulajdoni viszonyok rendezésével együtt kívánják megtenni.

A létrejövő 1791/1 hrsz. alatti ingatlan kivett közút művelési ágú, 113 m2 nagyságú lenne.

A létrejövő ingatlan vagyonértékbecslését vállalják, azonban azt kérik, ha a Földhivatal a bejegyzéshez valamilyen feltételt előír, azt vállalja az önkormányzat.

Az 1791 hrsz. alatti ingatlan használatát jelenleg korlátozza a piros szabályozási vonal, azon például építkezni jelenleg nem lehet. A szabályozási vonallal érintett ingatlanrész leválasztása és az önkormányzathoz kerülése a későbbi Kishomok utca folytatásaként kialakításra kerülő úthoz elengedhetetlen.

A bizottság határozatképtelen volt, de a jelenlévő tagok a létrejövő 1791/1 hrsz. alatti ingaltan felajánlásának elfogadását támogatták.

Kérem Tisztelt Képviselő-testületet, hogy a létrejövő 1791/1 hrsz. alatti ingatlan felajánlása kapcsán szíveskedjen döntést hozni.

Kisbér, 2024. április 5.

 Spiegelhalter Ákos s.k. Pápai Mónika s.k.

 elnök-helyettes referens

**Határozati javaslat:**

Kisbér Város Önkormányzat Képviselő-testülete

elfogadja a Renovatio Kft. megosztás után létrejövő kisbéri 1791/1 hrsz. alatti ingatlan tulajdonjogára vonatkozó felajánlását

vállalja a bejegyzéshez esetlegesen előírásra kerülő földhivatali elvárások teljesítését.

utasítja a Kisbéri Közös Önkormányzati Hivatalt a fenti feltételek szerinti ajándékozási szerződés előkészítésére és felhatalmazza a város polgármesterét az aláírására.

**Határidő:** azonnal

**Felelős:** Sinkovicz Zoltán polgármester

 Dr. Pápai Tamás jegyző